CELEX: 62015CA0111
Language: hr
Date: 2016-07-07 00:00:00
Title: Predmet C-111/15: Presuda Suda (peto vijeće) od 7. srpnja 2016. (zahtjev za prethodnu odluku koji je uputilo Upravno sodišče Republike Slovenije – Slovenija) – Občina Gorje protiv Republike Slovenije (Zahtjev za prethodnu odluku — Zajednička poljoprivredna politika — Uredba (EZ) br. 1698/2005 — Uredba (EU) br. 65/2011 — Financiranje iz EPFRR-a — Potpora ruralnom razvoju — Pravila o prihvatljivosti aktivnosti i troškova — Vremenski uvjet — Potpuno isključenje — Smanjenje potpore)

12.9.2016   
            
            
               HR
            
            
               Službeni list Europske unije
            
            
               C 335/13
            
         Presuda Suda (peto vijeće) od 7. srpnja 2016. (zahtjev za prethodnu odluku koji je uputilo Upravno sodišče Republike Slovenije – Slovenija) – Občina Gorje protiv Republike Slovenije
   (Predmet C-111/15) (1)
   
   ((Zahtjev za prethodnu odluku - Zajednička poljoprivredna politika - Uredba (EZ) br. 1698/2005 - Uredba (EU) br. 65/2011 - Financiranje iz EPFRR-a - Potpora ruralnom razvoju - Pravila o prihvatljivosti aktivnosti i troškova - Vremenski uvjet - Potpuno isključenje - Smanjenje potpore))
   (2016/C 335/17)
   Jezik postupka: slovenski
   
      Sud koji je uputio zahtjev
   
   Upravno sodišče Republike Slovenije
   
      Stranke glavnog postupka
   
   
      Tužitelj: Občina Gorje
   
      Tuženik: Republika Slovenija
   
      Izreka
   
   
               1.
            
            
               Članak 71. Uredbe Vijeća (EZ) br. 1698/2005 od 20. rujna 2005. o potporama ruralnom razvoju Europskog poljoprivrednog fonda za ruralni razvoj (EPFRR) treba tumačiti na način da mu se ne protivi nacionalni propis poput onoga iz glavnog postupka, na temelju kojeg su za doprinos iz EPFRR-a za sufinanciranje aktivnosti koju je odabralo upravno tijelo predmetnog programa ruralnog razvoja ili programa pod njegovom odgovornošću prihvatljivi samo troškovi nastali nakon donošenja odluke o dodjeli takve potpore.
            
         
               2.
            
            
               Članak 71. stavak 3. Uredbe br. 1698/2005, u vezi s člankom 30. Uredbe Komisije (EU) br. 65/2011 od 27. siječnja 2011., treba tumačiti na način da mu se protivi nacionalni propis poput onoga iz glavnog postupka, koji predviđa da se zahtjev za plaćanje u vezi s aktivnošću odabranom za sufinanciranje iz Europskog poljoprivrednog fonda za ruralni razvoj odbije u cijelosti ako su određeni troškovi za tu aktivnost nastali prije donošenja odluke o dodjeli takve potpore, ako korisnik potpore u svojem zahtjevu za plaćanje nije namjerno dao lažnu izjavu.
            
         
      (1)  SL C 245, 27. 7. 2015.